# Gerard Coll-Planas

Gerard Coll-Planas (Cardedeu, Vallès Oriental, 1980) és un sociòleg, investigador, escriptor i professor català, especialitzat en gènere, sociologia de la sexualitat i estudis LGBTI.
Coll-Planas és doctor en sociologia per la Universitat Autònoma de Barcelona, professor de la Universitat de Vic i director del Centre d'Estudis Interdisciplinaris de Gènere. Ha estat coordinador de diversos projectes, com el titulat Contra l'homofòbia, eines per a les administracions locals dependent de la Comissió Europea que va portar a la publicació del llibre blanc europeu contra l'homofòbia.

## Obra

El treball de Coll-Planas explora diverses facetes de la realitat LGBTI, des de l'assetjament escolar i la violència estructural soferta pels seus membres, fins a aspectes relatius a la construcció social de la identitat de gènere i sexual, així com la capacitat d'agència de les persones no-heterosexuals per definir la seva pròpia identitat.
D'aquesta manera, basant-se tant en la teoria queer com en casos reals, reflexiona sobre què és el que defineix la transsexualitat o quina diferència existeix entre un canvi de sexe i una simple intervenció de cirurgia estètica. També delibera sobre si existeix un continu entre l'orientació sexual i la identitat de gènere, si és possible delimitar la frontera entre, per exemple, els gais efeminats i les dones trans, i quin és el paper que juguen la societat, la política, l'economia o la voluntat individual en aquestes qüestions.
D'altra banda, la seva obra explora igualment la relació que tenen amb el seu cos les dones que han estat diagnosticades amb càncer de mama.

## Publicacions

* Dibuixant el gènere (Edicions 96, 2013).
* La carn i la metàfora (2012).
* La voluntad y el deseo (2010).
* El género desordenado (2010).

## Referències

* ↑ Coll Planas, Gerard. Universitat de Vic - Universitat Central de Catalunya.
* ↑ Gerard Coll-Planas, nou director del Centre d'Estudis Interdisciplinaris de Gènere: “Hauríem de repensar la política en termes de gènere”. Arxivat 2018-01-27 a Wayback Machine. Centre d'Estudis Interdisciplinaris de Gènere. 17 de noviembre de 2014.
* ↑ Contra la homofobia. Políticas locales de igualdad por razón de orientación sexual y de identidad de género. Políticas locales de igualdad por razón de orientación sexual y de identidad de género. Libro Blanco Europeo (pdf) (en castellà). Barcelona: Ajuntament de Barcelona. Direcció de Drets Civils, 2011, p. 87.
* ↑ Gerard Coll-Planas: “En la cultura gay en muchos casos se están reproduciendo claramente valores patriarcales”. idemTV. 4 de octubre de 2013.
* ↑ Entrevista a Gerard Coll Planas. Instituto Vasco de la Mujer.
* ↑ Víctimas, cómplices y verdugos del 'bullying'. El Periódico. 12 de enero de 2017.
* 1 2 Coll Planas, Gerard. La carne y la metáfora. Una reflexión sobre el cuerpo en la teoría queer. Egales, 2012. ISBN 978-84-15574-90-3.
* 1 2 Coll Planas, Gerard. La voluntad y el deseo. La construcción social del género y la sexualidad: el caso de lesbianas, gays y trans.. Egales, 2010. ISBN 978-84-92813-18-6.
* ↑ Cicatrices (in)visibles. Perspectivas feministas sobre el cáncer de mama. Bellaterra, 2013. ISBN 978-84-7290-849-9.
* ↑ Coll Planas, Gerard. Dibujando el género. Egales, 2013. ISBN 978-84-15574-97-2.
* ↑ Coll Planas, Gerard; Missé, Miquel. El género desordenado: Críticas en torno a la patologización de la transexualidad. Egales, 2010. ISBN 978-84-92813-20-9.

## Bibliografia

* Carceller Escuder, Rosanna; Alfonso Casals, Anna. «‘La broma del sabó a la dutxa demostra una fantasia no realitzada per part d'homes heteros' (Intervista a Gerard Coll Planas)». RAC 1, 22-10-2020. [Consulta: 30 maig 2022].
* Cabanes, Sofia. ««Ser home o dona és una categoria social que ens limita com a persones»». Aguaita.ca, 26-06-2014. [Consulta: 30 maig 2022].